31/12/2009 | Administración LocalMunicipal
Ortigueira
Bases e convocatoria para a contratación laboral dun/ha animador/a cultural

ANUNCIO Esta Alcaldía, por resolución con data 4 de diciembre de 2009, aprobou as bases que a continuación se transcriben para a contratación laboral temporal dun/dunha animador/a cultural O obxecto da presente convocatoria é a provisión dunha praza de Animador/a Cultural do Concello de Ortigueira, cofinanciado polo Excma. Deputación Provincial e o Concello de Ortigueira, a través do Programa Provincial de Animadores Culturais. O/A animador/a cultural estará adscrito/a á Concellería de Cultura, Comunicación Social e Turismo e prestará os seus servizos no ámbito territorial do Concello, para o desenvolvemento de todas e cada unha das actividades programadas pola devandita Concellería, coas seguintes funcións: - Realización das labores de deseño, planificación e desenvolvemento de programas, actividades e accións de caracter sociocultural e turismo, relacionados coa Concellería de Cultura, Comunicación Social e Turismo. - Realización das labores necesarias para o apoio aos recursos humanos precisos, segundo as necesidades dos programas, actividades e accións da Concellería de Cultura, Comunicación Social e Turismo. - Realización das labores necesarias para a xestión de recursos de infraestructuras e técnicos, segundo as necesidades dos programas, actividades e accións da Concellería de Cultura, Comunicación Social e Turismo. - Realización das tarefas necesarias para o funcionamento do Teatro de Beneficencia así como para o desenvolvemento das distintas actividades que no mesmo se leven a cabo. - Realización de tarefas e xestións administrativas, tramitación de expedientes, xestión e tramitación de axudas e subvencións, atención ao público, información e asesoramento a usuarios dos diversos servizos integrados na Concellería de Cultural, Comunicación Social e Turismo. - Realizaciónde tarefas necesarias para a organización do Festival do Mundo Celta e durante a súa celebración prestando apoio nas distintas áreas e loxísticas do mesmo. - Realización das tarefas de difusión e promoción derivada dos programas, actividades e servizos inherentes a devandita Concellería. - Apoio na xestión e desenvolvemento dos programas e actividades promovidas polo Deputación no Concello de Ortigueira e participación nas accións formativas que estes convoquen. - Apoio no funcionamento, así como no deseño e desenvolvemento de programas da Aula de Informática Municipal. -Apoio no funcionamento da Oficina de Turismo, así como nas actividades para a promoción do turismo. -Apoio no funcionamento da Biblioteca municipal así coma no desenvolvemento das disintas actividades que na mesma se leven a cabo. -Colaboración cos centros educatativos do Concello nas súas actividades culturais -Colaboración e apoio no funcionamento da Escola Municipal de Música - Calquera outra función que de conformidade co posto de traballo e co establecido nas presentes bases Ile sexan encomendadas polo Alcaldía ou polo Concellería de Cultura, Comunicación Social e Turismo. Estas funcións descríbense de forma orientativa polo que en ningún caso se poden considerar limitativas. A contratación farase baixo o réxime de laboral temporal, por obra ou servizo determinado. A duración do contrato será dun ano dende a data da súa formalización, segundo o establecido nas bases da convocatoria de programas de apoio á cultura, dirixidos a concellos, para actividades e investimentos durante o ano 2009 da Excma. Reputación Provincial da Coruña (subvencións para animadores culturais). O contrato será a xornada completa con dispoñibilidade horaria. Os aspirantes deberán reunir os seguintes requisitos: Ter nacionalidade española ou ser cidadán dun Estado membro da Unión Europea Ter cumpridos os 18 anos Non padecer enfermidade ou defecto físico que impida o normal desenvolvemento das funcións encomendadas. Non ter sido separado mediante expediente disciplinario do servizo de calquera das Administracións Públicas nin estar inhabilitado ou incurso en causa algunha de incompatibilidade ou incapacidade. Estar en posesión do título de Técnico en Animación Sociocultural ou Diplomado en Educación Social, admitíndose tamén, no seu defecto, Diplomado en Maxisterio e outras titulacións universitarias. Estar en posesión do permiso de conducir B1. O cumprimento dos requisitos entenderase referido á data de finalización do prazo de presentación de instancias, de acordo co previsto no artigo 18.2 do R. D. 364/1995, de 10 de marzo. As solicitudes presentaranse no Rexistro Xeral do Concello mediante instancia dirixida o Sr. Alcalde-Presidente, no prazo de DEZ días naturais contados a partir do seguinte o. da publicación do anuncio da convocatoria no Boletín Oficial da Provincia. Xunto coas solicitudes os aspirantes presentaran a seguinte documentación: Fotocopia compulsada do D. N. I. Fotocopia compulsada da titulación esixida. Declaración xurada de reunir os requisitos esixidos nesta convocatoria. Documentos acreditativos dos méritos alegados na fase de concurso, os méritos non xustificados non serán tidos en conta polo Tribunal. Os documentos aportaranse mediante orixinal ou fotocopia cotexada Rematado o prazo de presentación de instancias, a Alcaldía dictará resolución aprobando a lista provisional de admitidos/as e de excluídos/as, indicando a causa de exclusión. A referida resolución será publicada no taboleiro de anuncios do Concello, concedendo, no seu caso, un prazo de tres días para a subsanación das deficiencias sinaladas Finalizado o prazo de subsanación, o alcalde dictará resolución polo que se aprobe a lista definitiva de admitidos. No caso de non ter defectos que subsanar, a lista provisional será considerada a tódolos efectos definitiva. A composición do Tribunal Cualificador, así como a lista definitiva e o día hora e lugar na que se realizará a entrevista persoal publicarase no taboleiro de anuncios do concello. O Proceso selectivo desenvolverase en tres fases: 1°.- Fase de Concurso.- Nesta fase procederase a valora-los méritos alegados polos aspirantes conforme o seguinte Baremo: 1) Titulación académica.- Por outras titulacións relacionadas co posto de traballo, distintas da achegada como requisito para participar no convocatoria. - Master o Posgrado; 2,5 puntos - Licenciatura, 2,0 puntos - Diplomatura: 1,5 puntos - Tecnico Superior: 1 punto A puntuación máxima deste apartado será de 5 puntos 2) Cursos, seminarios e xornadas relacionados coas actividades a desempeñar. - Cursos de mais de 300 horas.- 0, 75 puntos - Cursos entre 100 a 299 horas.-0, 60 puntos - Cursos entre 50 a 99 horas.- 0,40 puntos - Cursos entre 15 e 49 horas.- 0,20 puntos - Cursos de menos de 15 horas.- 0,10 puntos Neste apartado valoraranse os coñecementos de informática A puntuación máxima deste apartado será de 6 puntos 3) Por coñecemento do Galego.- Puntuándose só o nivel mais alto - Curso de especialización.- 4 puntos - Curso de perfeccionamento.- 1 punto - Curso de iniciación.- 0,5 puntos 4) Experiencia Laboral (A puntuación máxima deste apartado será de 5 puntos ) Traballos prestados na Administración Pública como animador cultural - Por cada ano completo en posto de traballo como animador cultural.- 1 punto - Por mes ano incompleto en posto de traballo como animador cultural.- 0,07 puntos Traballos prestados no Administración Pública en postos similares. - Por cada ano completo en posto de traballo.- 0,75 puntos - Por mes ano incompleto en posto de traballo.- 0,04 puntos Os méritos comprendidos no apartado 1 da presente base acreditaranse mediante copia compulsada do título correspondente. Os méritos dos apartados 2 e 3 acreditaranse con certificado expedido polo órgano correspondente. Os méritos do apartado 4 acreditaranse mediante copia dos correspondentes contratos ou nóminas percibidas, tamén compulsadas.2ª.- Fase de oposición: Realización dunha proba escrita de coñecementos sobre o posto de traballo a cubrir e sobre as accións, actuacións e actividades do mesmo. A puntuación máxima que se pode acodar neste proba será de 6 puntos quedando eliminados da convocatoria os aspirantes que non acoden un mínimo de 3 puntos.3ª.- Entrevista persoal.- Consistirá en contestar a preguntas relacionadas co posto de traballo, os méritos alegados, así como os coñecementos da realidade sociocultural do Concello de Ortigueira. Esta fase valorarase de 0 a 6 puntos e os aspirantes que non acuden un mínimo de 3 puntos quedarán eliminados da convocatoria. O Tribunal encargado da selección estará integrado por: Presidente: A Secretaria do Concello, suplente un funcionario de habilitación nacional. Vocais: - Un funcionario ou personal laboral fixo que desempeñe servizos como técnico de cultura. - Un funcionario habilitado de carácter nacional. - Un funcionario de carreira ou persoal laboral fixo do Concello de Ortigueira que estea en posesión de titulación igual ou superior á do posto que se convoca. Secretario.- Un funcionario de carreira pertencente a escala da Administración Xeral do Concello de Ortigueira. Así mesmo, poderá formar parte do Tribunal, con voz pero sen voto, un representante da Deputación Provincial. O tribunal poderá disponer a incorporación de asesores especialistas, limitándose ditos asesores a prestar a súa colaboración nos súas especialidades técnicas. A designación de tales asesores terá que comunicarse á Alcaldía-Presidencia do Concello de Ortigueira O Tribunal Cualificador queda autorizada para resolver cantas dúbidas e incidencias se produzan perante a tramitación desta contratación. Concluídas as probas selectivas o Tribunal cualificador formulará proposta de nomeamento do/a aspirante que reúna a maior puntuación na suma das dúas fases do proceso selectivo, elevándoa a Alcaldía para a súa contratación, quedando os demais en reserva por orde da puntuación obtida. A relación de aspirantes coa súa puntuación publicarase no taboleiro de edictos do Concello O/a aspirante que resulte designado, disporá de tres días naturais, contados a partir da publicación no Taboleiro de Edictos, da proposta de nomeamento, para a presentación da documentación acreditativa do cumprimento dos requisitos esixidos na base segunda. Mediante a presentación de: Certificado médico Declaración xurada de non ter sido separado mediante expediente disciplinario do servizo das administracións públicas, nin atoparse inhabilitado para o exercicio das funcións públicas. Pasado este prazo, se o/a aspirante non comparecese, entenderase decaído en todos os seus dereitos, procedéndose o nomeamento do seguinte aspirante por orde de puntuación. A contratación do aspirante seleccionado correspóndelle ó Sr. Alcalde.0 non previsto nestas bases estarase o disposto no Estatuto dos Traballadores e lexislación laboral e sectorial complementaria que resulte de aplicación. Agás convocatoria, que se publicará no Boletín Oficial da Provincia e Taboleiro de Edictos do Concello, os sucesivos actos e comunicacións que se deriven da celebración deste proceso selectivo faranse públicos, exclusivamente, a través do taboleiro de anuncios da Casa do Concello. Todos os actos administrativos derivados desta convocatoria, así como da actuación do Tribunal, poderán ser impug-nados polos interesados nos casos e na forma establecidos na Lei de Procedemento administrativo e normas vixentes concordantes. A presentación de reclamacións non suspendera a continuación do proceso selectivo, salvo que así o decida o órgano convócante do mesmo. Contra as presentes bases e a resolución que as aproba, que pon fin á vía administrativa, poderase interponer recurso contencioso-administrativo ante o Xulgado Contencioso-Administrativo de A Coruña, no prazo de dous meses (contados dende o día seguinte ó da publicación da convocatoria no BOP de A Coruña). Con carácter potestativo e previo, poderá interpor recurso de reposición ante o mesmo órgano que adoptou o acordo de aprobación, no prazo de un mes (contado dende ó día seguinte ó da publicación da convocatoria). Neste caso non se poderá interpo-lo recurso contencioso-administrativo ata que se resolva expresamente ou se produza a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses contados dende o día seguinte a aquel no que se produza a desestimación presunta do recurso de reposición interposto. Todo iso sen prexuízo de que poida interpor calquera outro recurso que estime procedente. Ortigueira, 4 de decembro de 2009 O ALCALDE Asdo. Rafael J. Girón Martínez